Diyarbakır kondhang awit olah-olahan wedhusé kang akèh migunakaké bumbon crakèn kaya ta mrica ireng, sumac lan ketumbar; beras, bulgur lan mertega. Olah-olahan saka Diyarbakır kang paling kondhang jenengé Meftune kang digawé saka daging wedhus lan sayuran nganggo bawang lan sumac. Olah-olahan liyané ya iku Kaburga Dolması iga wedhus kang dipanggang, diisi sega, lan manéka warna bumbon crakèn. Diyarbakır uga kondhang awit saka budidaya semangka kang dièkspor ing jagat internasional.